पाएं अपने शहर की ताज़ा ख़बरें और फ्री ई-पेपरडाउनलोड करें
भोपाल। छोला ओवरब्रिज के पास बस की चपेट में आने से दो लोगों की मौत हो गई। दोनों रिश्ते में साले-बहनोई थे। हादसे के दौरान उनकी बाइक बस के अगले हिस्से में फंस गई। दोनों करीब दो सौ मीटर तक घिसटते चले गए। नाराज भीड़ ने बस में तोडफ़ोड़ की और चालक की गिरफ्तारी की मांग को लेकर चक्काजाम किया।
नवजीवन कॉलोनी के राहुल सेन (२०) पिता चिरोंजी लाल सेन हाउसिंग बोर्ड कॉलोनी के जेंट्स पार्लर में काम करता था। उसके मामा ज्ञानचंद ने बताया कि रविवार सुबह करीब नौ बजे वह शिव नगर कॉलोनी में रहने वाले अपने बहनोई संतोष सेन (38) को साथ लेकर बाइक से विश्वकर्मा नगर स्थित सैलून पर छोडऩे जा रहा था।
वे मंडी गेट के सामने मेन रोड पर पहुंचे, तभी विदिशा की ओर से आ रही बस ने उन्हें अपनी चपेट में ले लिया। राहुल ने मौके पर ही दम तोड़ दिया, जबकि संतोष की इलाज के दौरान मौत हो गई।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn